32005D0271
L 086/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 март 2005 година
за изменение на допълнение Б към приложение ХII към Акта за присъединяване от 2003 година по отношение на някои предприятия в секторите на рибата, месото и млякото в Полша
(нотифицирано под номер С(2005) 967)
(текст от значение за ЕИП)
(2005/271/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия (1), и по-специално глава 6, раздел Б, подраздел I, точка 1, буква д) от приложение ХII към него,
като има предвид, че:
(1)
На Полша са предоставени преходни периоди за някои предприятия, включени в списъка в допълнение Б към приложение ХII към Акта за присъединяване от 2003 г.
(2)
Допълнение Б към приложение ХII към Акта за присъединяване от 2003 г. е изменено с Решения 2004/458/ЕО (2), 2004/471/ЕО (3) и 2004/474/ЕО (4) на Комисията.
(3)
Съгласно официалната декларация на полския компетентен орган някои предприятия в секторите на рибата, месото и млякото са приключили процеса на увеличаване на капацитета си и отговарят напълно на изискванията на законодателството на Общността. Освен това някои предприятия в сектора на мляко, на които бе разрешено да преработват мляко, което отговаря на изискванията на ЕС, и такова, което не отговаря на тези изисквания, ще преработват само мляко, което отговаря на изискванията на ЕС. Затова тези предприятия следва да бъдат заличени от списъка с предприятията в преход.
(4)
В секторите на рибата, месото и млякото някои предприятия са прекратили дейността си. Тези предприятия също следва да бъдат заличени от списъка с предприятията в преход.
(5)
Допълнение Б към приложение ХII към Акта за присъединяване от 2003 г. следва да бъде съответно изменено.
(6)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Предприятията, включени в списъка в приложението към настоящото решение, се заличават от допълнение Б към приложение ХII към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 30 март 2005 година.